
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1196 

12 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κίνη(7η της διαδικασίας σύνταξης μελέτης ΓΠΣ Δήμσυ 


Περάματος Ν. Ιωαννίνων. 1 

Κήρυξη αναδασωτέας έκτασης 0,200 στρεμμάτων, 
στη θέση «Καραστάμου» Περιφέρειας Δημοτικού 
Διαμερίσματος Πορταριάς, του Δήμου Πορταριάς, 

Ν. Μαγνησίας. 2 

Κήρυξη ως αναδασωτέας έκτασης 5.069,72 τ.μ. στη 
θέση «Μέσα Ξεροπήγαδα» περιοχής Ατσιποπού- 


λου Δήμου Νικηφόρου Φωκά Ν. Ρεθύμνης που χα¬ 
ρακτηρίζεται ως Δασική κατηγορία άρθρου 3 παρ. 

2 Ν. 998/79. 3 

Κήρυξη ως αναδασωτέας έκτασης στη θέση Αζαλά, 
Δήμου Δρυμαλίας, της νήσου Νάξου Ν. Κυκλάδων. 4 


ΑΠΟΦΑΣΕΙ Σ 

Αριθ.4110 (1) 

Κίνηση της διαδικασίας σύνταξης μελέτης ΓΠΣ Δήμου 
Περάματος Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του Ν. 2503/97 (ΦΕΚ 107/Α/30.5.1997) 


«Διοίκηση, οργάνωση, στελέχωση της Περιφέρει¬ 
ας.»■ 

2. Τις διατάξεις του Ν. 1337/83, (ΦΕΚ 33/Α/14.3.1983), 
«Επέκταση πολεοδομικών σχεδίων, οικιστική ανάπτυξη 
και σχετικές ρυθμίσεις» και ειδικότερα το άρθρο 3, παρ. 1 
αυτού. 

3. Τις διατάξεις του Ν. 2508/1997 (ΦΕΚ 124Α) «Βιώσιμη 
οικιστική ανάπτυξη...», όπως τροποποιήθηκε και ειδικότε¬ 
ρα το άρθρο 4 αυτού. 

4. Το 5185/7.10.2003 έγγραφο του Δήμου Περάματος 
Ν. Ιωαννίνων, αποφασίζουμε: 

Την κίνηση της διαδικασίας σύνταξης μελέτης ΓΠΣ Δή¬ 
μου Περάματος Ν. Ιωαννίνων εντός περιοχής που περι¬ 
λαμβάνει όλη την έκταση του Δήμου όπως φαίνεται στο 
θεωρημένο αρμοδίως διάγραμμα κλ: 1:250.000. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Με τις κανονιστικές διατάξεις της Απόφασης αυτής δεν 
προκαλείται δαπάνη σε βάροςτου Δημοσίου κατά τις δια¬ 
τάξεις του άρθρου 29 του Ν. 2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 17 Οκτωβρίου 2003 

Ο Γενικός Γραμματέας Περιφέρειας 
ΔΗΜΗΤΡΙΟΣΧΡΙΣΤΟΦ. ΣΚΑΜΝΑΚΗΣ 

ΔΗΜΟΣ ΠΕΡΑΜΑΤΟΣ 




ΥΠΟΜΝΗΜΑ 

□ 

ΟΡΙΑ ΝΟΜΟΥ ΙΩΑΝΝΙΝΩΝ 

□ 

ΟΡΙΑ ΛΗΜΟΥ ΠΕΡΑΜΑΤΟΣ 


ΚΛΙΜΑΚΑ 1:250.000 


ΕΘΝΙΚΟ ΤΥΠΟΓΡΑΦΕΙΟ | 

I Πο τεχνικούς λόγους στο σχεδίί^ο^μο 


ΠΕΡΙΦΕΡΕΙΑ ΗΠΕΙΡΟΥ 
ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΣ 
Δ/ΝΣΗ ΠΕΡΙΒΑΛΛΟΝΤΟΣ & ΧΩΡΟΤΑΞΙΑΣ 

Συνοδεύει την ειριθμ.4110/17-10-2003 
Απόφαση Γ.Γ. Περφέρειας Ηπείρου 
"Κίνηση της διαδικασίας σύνταξης μελέτης Γ.Π.Σ. 
Δήμου Περάματος Ν.Ιωαννίν(υν'' 
Ιωάννινα, 17/10/2003 

Αρίθ.3135 (2) 

Κήρυξη αναδασωτέας έκτασης 0,200 στρεμμάτων, στη 
θέση «Καραστάμου» Περιφέρειας Δημοτικού Διαμερί¬ 
σματος Πορταριάς, του Δήμου Πορταριάς, Ν. Μαγνη¬ 
σίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη; 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκαν και συμπληρώθηκαν με¬ 
ταγενέστερα μετά Ν. Δ. 532/70 . 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 « Περί προστασίας Δασών 
κ.λ.π.» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

γ) Του άρθρου 43. 

4. Τις διαταγές του Υπουργείου Γεωργίας; 

α) 160417/1180/8.7.80 καιβ) 182447/3049/24.9.80. 

5. Το Ν. 2503/30.5.97 «Περί διοίκησης, αποκέντρωσης, 
στελέχωσηςτης Περιφέρειας κ. α. δ/ξεις>>. 

6. Την 1860/23.4.2001 (ΦΕΚ 421/12.4.2001) απόφαση 
του Γενικού Γραμματέα της Περιφέρειας Θεσσαλίας, πε¬ 
ρί εξουσιοδοτήσεως των Δ/ντών Δασών των Νομών της 


Περιφέρειας να υπογράφουν με εντολή του αποφάσεις 
για την κήρυξη αναδασωτέων εκτάσεων. 

7. Την 5255/9.10.20,03πρότάσητου Δασαρχείου Βόλου, 
με την οποία προτείνεται η κήρυξη της εκτάσεως, που 
αναφέρεται στο θέμα, ως αναδασωτέας, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της, ως δασική και την αποκατάσταση με φυ¬ 
σική αναγέννηση της βλάστησης, που εκχερσώθηκε και 
καταλήφθηκε, τη δημοτική δασική έκταση με δασικό χα¬ 
ρακτήρα, εμβαδού 0,200 στρεμ., που βρίσκεται στη θέση 
«Καραστάμου» Περιφέρειας Δημοτικού Διαμερίσματος 
Πορταριάς, Δήμου Πορταριάς, Ν. Μαγνησίας και προσ¬ 
διορίζεται από τα στοιχεία Α,Β,Γ,Δ,Ε,Α και έχει όρια: 

Ανατολικά: Αγροτικός δρόμος. 

Δυτικά: Δημοτική δασική έκταση. 

Βόρεια; Δημοτική δασική έκταση. 

Νότια; Δημοτική δασική έκταση. 

όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Ειφημερίδα της 
Κυβερνήσεως. 

Βόλος, 16 Οκτωβρίου 2003 

Μ εντολή Γενικού Γραμματέα Περιφέρειας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

Αριθ. 5366 (3) 

Κήρυξη ως αναδασωτέας έκτασης 5.069,72 τ.μ. στη θέση 
«Μέσα Ξεροπήγαδα» περιοχής Ατσιποπούλου Δήμου 
Νικηφόρου Φωκά Ν. Ρεθύμνης που χαρακτηρίζεται ως 
Δασική κατηγορία άρθρου 3 παρ. 2 Ν. 998/79. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπάψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 Συντάγματος 
της Χώρας. 

3. Τις διατάξεις του Ν. 998/79 «περί προστασίας των δα¬ 
σών κ.τ.λ.» και ειδικότερα. 

α) του άρθρου 41 παρ. 1 

β) του άρθρου 38 παρ. 1. 

4. Τις διατάξεις του Υπουργείου Γεωργίας. 

α) 160417/1180/8.7.80, β) 182447/3049/24.9.80, γ) 
178936/ 4496/20.11.81, δ) 154659/24.5.82 ε) 141823/ 
24.2.83 στ) 87234/7539/3.9.97. 

5. Το γεγονός ότι η παραπάνω έκταση αποψιλώθηκε 
από παράνομη εκχέρσωση. 

6. Την 5365/19.9.2003 πρόταση της Δ/νσης Δασών Ρε¬ 
θύμνης «περί κηρύξεως αναδασωτέας» της εκτάσεως 
που αναφέρεται στο θέμα. 

7. Την 6730/2003 (ΦΕΚ 1288/τ.Β72003) απόφαση του 
Γ.Γ.Π.Κ. για την ανάθεση αρμοδιοτήτων, αποφασίζουμε: 


Κηρύσσουμε αναδασωτέα με σκοπό τη διατήρηση του 
Δασικού χαρακτήρα της δασικής έκτασης με φυσική ανα¬ 
γέννηση, ώστε να αποκλεισθεί η διάθεση αυτής για άλλο 
προορισμό, την Δασική έκταση εμβαδού 5.069,72 τ.μ κα¬ 
τηγορίας άρθρου 3 παρ. 2 Ν. 998/79 που βρίσκεται στη 
θέση «Μέσα Ξεροπήγαδα» περιοχής Ατσιποπούλου Δή¬ 
μου Νικηφόρου Φωκά όπως αυτή εμφανίζεται στο συνημ¬ 
μένο της παρούσης απόσπασμα φύλλο χάρτου ΓΎΣ κλιμ. 
1:5000 που συντάχθηκε και θεωρήθηκε από εμάς και απο¬ 
τελεί αναπόσπαστο μέρος της απόφασης με στοιχεία Α- 
Β-Γ... Ι-Κ-Α και έχει όρια: 

Ανατολικά: Δασική έκταση. 

Δυτικά: Δασική έκταση. 

Βόρεια: Δασική έκταση. 

Νότια: Δασική έκταση. 

και η οποία εκαλύπτετο από δασικά είδη πουρνάρι, 
ασπάλαθο, κ.λ.π με κάλυψη ανω του 60% άπως φαίνεται 
στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 19 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΜΗΝΑΣ ΑΝΤΩΝΑΚΑΚΗΣ 

Αριθ. 4563 (4) 

Κήρυξη ως αναδασωτέας έκτασης στη θέση Αζαλά, Δή¬ 
μου Λρυμαλίας, της νήσου Νάξου Ν, Κυκλάδων. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου Ν. 2503/97 (ΦΕΚ107/τ. Α730.5.97), «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατάξεις». 

2. Τις διατάξεις της παρ. 3, του άρθρου 117 του Συ¬ 
ντάγματος. 

3. Τις διατάξεις των άρθρων 37,38 και 41 του Ν. 998/79 
(ΦΕΚ 289/τ. Α'/29.12.79), «Περί προστασίας των δασών 
και των δασικών εν γένει εκτάσεων της Χώρας». 

4. Τις διατάξεις του άρθρου 120, του Ν. 1892/90 (ΦΕΚ 
101/τ. Α731.7.90). 

5. Τις 160417/1180/8.7.80 και 182447/3049/24.9.80 
εγκύκλιες διαταγές και αποφάσεις του Υπουργείου Γε¬ 
ωργίας, που αναφέρονται στο εν λόγω θέμα, 

6. Τις 2960/22.7.2003 και 5753/2002/15.1.2003 Πράξεις 
Χαρακτηρισμού της Υπηρεσίας μας, σύμφωνα με τις 
οποίες, η εν λόγω έκταση έχει χαρακτηριστεί δασικής 
μορφής. 


7. Την 857/23.7.2003 εισήγηση αρμοδίων υπαλλήλων 
της υπηρεσίας μας για κήρυξη της εν λόγω έκτασης ως 
αναδασωτέας, επειδή αυτή χρειάζεται απόλυτη προστα¬ 
σία ώστε να αποφευχθεί η διάβρωση και η απόπλυση του 
εδάφους αλλά και η αλλαγή χρήσης αυτής και να υπο- 
βοηθηθεί η φυσική αναγέννηση ώστε να επαναδημιουρ- 
γηθεί η δασική βλάστηση, αποφασίζουμε: 

Κηρύσσουμε αναδασωτέα με σκοπό τη φυσική αναγέν¬ 
νηση και την απόλυτη προστασία της δασικής μορφής 
έκτασης (παρ. 2, του άρθρου 3 του Ν. 998/79, όπως προ- 
κύτττει από την εισήγηση αρμοδίων υπαλλήλων μας), που 
καταστράφηκε από εκχέρσωση συνολικού εμβαδού Ε= 
12.045,00 τ.μ. περίπου, που βρίσκεται στη θέση Αζαλά, 
Δήμου Δρυμαλίας, της νήσου Νάξου, Ν. Κυκλάδων. Τα 
όρια της εν λόγω έκτασης προσδιορίζονται στο απόσπα¬ 
σμα τοπογραφικών πινακίδων Γ.Υ.Σ. (αρ. φύλλων χάρτη 
7643.2 και 7633.8) κλίμακας 1:5000, το οποίο αποτελεί 
αναπόσπαστο μέρος της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 16 Οκτωβρίου 2003 

Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















